อาแดลแห่งนอร์ม็องดี

อาเดลาแห่งนอร์ม็องดี () เป็นพระธิดาของพระเจ้าวิลเลียมที่ 1 แห่งอังกฤษกับมาทิลดาแห่งฟลานเดอร์ส์ ประสูติราวปี ค.ศ. 1167 อาจจะในนอร์ม็องดี พระองค์เป็นมารดาของพระเจ้าสตีเฟนแห่งอังกฤษที่ต่อสู้ในสงครามกลางเมืองอันยาวนานที่รู้จักกันในขื่อ ช่วงอนาธิปไตยของอังกฤษ เพื่อแย่งชิงบัลลังก์อังกฤษกับลูกพี่ลูกน้องลำดับที่ 1 ของตนเอง จักรพรรดินีมาทิลดา บุตรที่ถูกต้องตามกฎหมายเพียงคนเดียวที่เหลืออยู่ของพระเจ้าเฮนรีที่ 1 แห่งอังกฤษ

อาเดลามีพี่น้องชายสี่คนกับพี่น้องหญิงอย่างน้อยสี่คน แม้จะมีภาระหน้าที่ในฐานะกษัตริยา แต่พระมารดาของอาเดลา มาทิลด้า ใส่ใจดูแลเรื่องการเลี้ยงดูพระโอรสธิดาและเป็นที่รู้กันว่าทุกคนได้รับการศึกษาอย่างดี พระธิดาของพระองค์ได้รับการศึกษาและการสอนให้อ่านภาษาละตินที่แอบบีย์-ยูซ์-แดม (ของพระตรีเอกานุภาพ) ในก็อง นอร์ม็องดี ส่วนพระโอรส มาทิลดาให้ล็องฟร็องก์ ที่ต่อมาเป็นอาร์ชบิชอปแห่งแคนเทอร์บรี เป็นอาจารย์ผู้สอน อาเดลาใกล้ชิดสนิทสนมกับพี่น้องชายของตน อนาคตพระเจ้าเฮนรีที่ 1 แห่งอังกฤษ อาจเพราะทั้งคู่เป็นบุตรคนเล็กในครอบครัวและเป็นเพียงสองคนที่ประสูติหลังการพิชิตอังกฤษของพระบิดาในปี ค.ศ. 1066

นักพงศาวดาร ออร์เดอริก วิทาลิส กล่าวว่าพระบิดาของอาเดลาอยากผูกมิตรกับธีโอบาลด์ที่ 3 เคานต์แห่งบลัวส์ การแต่งงานระหว่างอาเดลากับบุตรชายคนโตของธีโอบาลด์ สตีเฟน จึงถูกจัดเตรียมขึ้น อาเดลากับสตีเฟนอาจแต่งงานกับในปี ค.ศ. 1081 ในชาร์ตร์ส์ หนึ่งในนครสำคัญในเคานตีบลัวส์

อาเดลากับสตีเฟนมีบุตรธิดาด้วยกัน 10 คน คือในปี ค.ศ. 1089 หลังการตายของบิดา ธีโอบาลด์ สามีของอาเดลา สตีเฟน กลายเป็นเคานต์แห่งบลัวส์และสืบทอดต่อเคานตีบลัวส์, ชาร์ตร์ส์, ชาโตด็อง และโมซ์ สตีเฟนเดินทางไปดินแดนศักดิ์สิทธิ์ในปี ค.ศ. 1096 เพื่อร่วมรบในสงครามครูเสดครั้งที่ 1 พร้อมกับพระเชษฐาของอาเดล โรเบิร์ต เคอร์โธส ดยุคแห่งนอร์ม็องดี ในช่วงที่สามีไม่อยู่ อาเดลาทำหน้าที่เป็นผู้สำเร็จราชการแผ่นดิน ระหว่างการปิดล้อมแอนเทียช สตีเฟน กับผู้นำครูเสดคนอื่นๆ มองว่าพวกตนกำลังตกที่นั่งลำบากและต้องพ่ายแพ้แน่ จึงทิ้งสหายร่วมรบของตน สตีเฟนกลับบ้านเกิดในปี ค.ศ. 1098 โดยทำตามคำปฏิญาณแห่งการทำครูเสดไม่สำเร็จ

เพราะกลับมาโดยที่ยังทำตามคำปฏิญาณไม่สำเร็จ สตีเฟนจึงถูกอาเดลากดดันให้เข้าร่วมสงครามครูเสดปี ค.ศ. 1101 หรือครูเสดของคนขี้ขลาดตาขาว เพราะผู้ร่วมรบหลายคนเข้าร่วมสงครามครูเสดครั้งนี้หลังหันหลังกลับมาจากสงครามครูเสดครั้งที่ 1 สตีเฟนไปถึงเยรูซาเล็มได้สำเร็จ แต่ครั้งนี้แทนที่จะกลับบ้านเพราะบรรลุเป้าหมายแล้ว เขากลับเลือกที่จะอยู่สู้ต่อ ในวันที่ 17 พฤษภาคม ค.ศ. 1102 ระหว่างสงครามแห่งรัมลาครั้งที่ 2 สตีเฟนที่ 2 เคานต์แห่งบลัวส์ถูกจับกุมตัวหลังถูกปิดล้อมในหอคอยประจำเมืองและถูกตัดหัวตอนอายุ 57 ปี

เคานต์คนใหม่ของบลัวส์คือบุตรชายคนโตของอาเดลา วิลเลียม ทว่าไม่นานอาเดลาก็ถอดเขาออกจากภาระหน้าที่มากมายเพราะพฤติกรรมที่ไม่อยู่กับร่องกับรอย เขามีฉายาว่าวิลเลียมจอมสมองทึบ อาจจะเพราะความบกพร่องทางจิต เมื่อบุตรชายคนที่โตรองลงมา ธีโอบาลด์ บรรลุนิติภาวะในปี ค.ศ. 1107 อาเดลาตั้งเขาเป็นเคานต์แห่งบลัวส์ วิลเลียมเกษียณตัวไปอยู่ที่บ้านเกิดของภรรยาในซุลลี-ซูร์-ลัวร์

หลังการจมของเรือขาวในวันที่ 25 พฤศจิกายน ค.ศ. 1120 ที่คร่าชีวิตของพระโอรสตามกฎหมายเพียงคนเดียวและทายาทของพระเจ้าเฮนรีที่ 1 วิลเลียม อาเธลิง อาเดลายังมีชีวิตอยู่ บุตรชายของพระองค์ อองรี กลายเป็นบิชอปแห่งวินเชสเตอร์ ส่วนสตีเฟนกลายเป็นกษัตริย์แห่งอังกฤษ และเริ่มต้นสงครามกลางเมืองอันเลวร้าย ช่วงอนาธิปไตยของอังกฤษ ในปี ค.ศ. 1120 อาเดลาเกษียณตัวไปอยู่ที่ศาสนสำนักของพระตรีเอกานุภาพแห่งมาร์ซินญี-เลส์-โนนองส์ในมาร์ซินญี ปัจจุบันอยู่ในแคว้นเบอร์กันดีของประเทศฝรั่งเศส มีหลักฐานว่าอาเดลาทำหน้าที่เป็นหัวหน้าแม่ชี แม้อาเดลาจะใช้ชีวิตเป็นแม่ชี แต่พระองค์ไม่ได้ปลีกวิเวกแบบเต็มรูปแบบ พระองค์ยังคงมีอิทธิพลและติดต่อกับลูกๆ และผู้นำทางการเมืองและทางศาสนาของดินแดนที่ตนเคยปกครอง อาเดลาสิ้นพระชนม์เมื่อวันที่ 8 มีนาคม ค.ศ. 1137 พระชนมายุ 69 – 70 พรรษา ที่ศาสนสำนักของพระตรีเอกานุภาพแห่งมาร์ซินญี-เลส์-โนนนองส์ ทรงถูกฝังที่แอบบีย์-ยูซ์-แดมส์ในก็อง นอร์ม็องดี ใกล้กับหลุมฝังศพของพระมารดาโดยมีคำจารึกบนหลุมฝังศพว่า "อาเดลา ฟีลล์ ดู รัว (พระธิดาของกษัตริย์)"

http://www.unofficialroyalty.com/adela-countess-of-blois/